open-index/open-wikipedia-markdown huggingface dataset:
Ave verum corpus

**Ave verum corpus** on 1300-luvulta oleva ehtoollisvirsi, joka on yhdistetty vuonna 1362 kuolleeseen paavi Innocentius VI:een. Tunnetuimman musiikin sanoihin on säveltänyt Wolfgang Amadeus Mozart (motetti *[[Ave verum corpus (Mozart)|Ave verum corpus]]*).

## Teksti
:*Ave verum corpus, natum*
::*de Maria Virgine,*
:*vere passum, immolatum*
::*in cruce pro homine,*
:*cuius latus perforatum*
::*fluxit aqua et sanguine:
:*esto nobis praegustatum*
::*in mortis examine.*
:*O Iesu dulcis, O Iesu pie, O Iesu, fili Mariae.*
::*Miserere mei. Amen.'' 

## Lähteet
Peter-Michael Kolbe

**Peter-Michael Kolbe** (2. elokuuta 1953 Hampuri – 8. joulukuuta 2023 Lyypekki) oli saksalainen soutaja, joka saavutti yksikkösoudussa viisi maailmanmestaruutta ja kolme olympiahopeaa 1970–1980-luvuilla. 

Kolbea on kutsuttu kaikkien aikojen parhaaksi soutajaksi, joka ei ole voittanut olympiakultaa. Montrealissa 1976 ja Los Angelesissa 1984 hän hävisi Pertti Karppiselle ja Soulissa 1988 Thomas Langelle. Moskovan olympialaisiin 1980 hän ei voinut osallistua Saksan liittotasavallan boikotoidessa kilpailuja.

Kolbe voitti yksikön maailmanmestaruuden Nottinghamissa 1975, Hamiltonissa 1978, Münchenissä 1981, Duisburgissa 1983 ja Nottinghamissa 1986. Lisäksi hän sai hopeaa Bledissä 1979 ja Kööpenhaminassa 1987 sekä pronssia Hazewinkelissä 1985. Hän voitti myös Euroopan-mestaruuden Moskovassa 1973.

## Lähteet
Sinfonia nro 4 (Brahms)

Johannes Brahms sävelsi **neljännen [[sinfonia]]nsa** e-mollissa (op. 98) vuosina 1884–1885. Sinfonia jäi hänen viimeisekseen. Se kantaesitettiin Meiningenissä 25. lokakuuta 1885 hänen johdollaan. Aiemmin versio kahdelle pianolle oli jo esitetty pienelle yksityiselle yleisölle säveltäjän toimiessa toisena pianistina.

## Osat

Teos koostuu neljästä osasta:

# Allegro non troppo
# Andante moderato
# Allegro giocoso
# Allegro energico e passionato

Neljäs osa on esimerkki sinfonisesta chaconnesta.

## Kokoonpano
* 2 huilua (toisella sama osuus piccololla)
* 2 oboea
* 2 klarinettia
* 2 fagottia
* kontrafagotti
* 4 käyrätorvea
* 2 trumpettia
* 3 pasuunaa
* patarummut
* triangeli (kolmannessa osassa)
* jouset

## Aiheesta muualla
* IMSLP: Symphony No.4, Op.98 (Brahms, Johannes) (nuotteja)
Amor Prohibido (kappale)

**"Amor Prohibido"** on meksikolaisen Selenan esittämä kappale vuodelta 1994. Se oli ensimmäinen single hänen 5. studioalbumistaan *[[Amor Prohibido (albumi)|Amor Prohibido]]*. Sen ovat tehneet A.B. Quintanilla III ja Pete Astudillo. Kappale voitti kaksi palkintoa vuonna 1994. Meiju Suvas on esittänyt sen suomeksi nimellä *Kielletty rakkaus*.

## Kappaleet
#
#

## Listasijoitukset

## Lähteet

## Aiheesta muualla
* Discogs
Pyhämaan uusi kirkko

**Pyhämaan uusi kirkko** rakennettiin Ruotsin yli-intendentinviraston vuonna 1795 laatimien piirustusten mukaan harmaakivestä vanhan uhrikirkon viereen. Kirkko on muodoltaan päätytornillinen pitkäkirkko ja se valmistui vuonna 1804.

Kirkon katteena on satulakatto. Kirkon tornin päällä oli alun perin avolyhty, mutta vuoden 1908 remontin yhteydessä se uusittiin uusgoottilaista tyyliä noudatellen päättymään huippuun ja neljään pieneen kulmatorniin. Kirkkosalin sisäkatto on matala, laudasta tehty tynnyriholvi. Itäisen alttarin takana on sakaristo ja papin kamari ja niiden päällä lehteri. Kirkkoa voidaan pitää tyypillisenä 1700-luvun lopun ja 1800-luvun alun ruotsalaisen virastoarkkitehtuurin edustajana. Sellaisena se on arkkitehtonisesti vaatimaton.

Kirkon sisäilme on vuoden 1934 korjauksesta, jonka suunnitteli arkkitehti A. W. Rancken.

Kirkon alttaritaulun on maalannut Arvid Liljelund ja se on vuodelta 1883. Teos on nimeltään *Kristuksen kirkastus*. Taulun sanotaan olevan taiteilijan näkemys Rafaelin samannimisen taulun teemasta. Alttarin yläpuolella olevat 12 apostolia esittävät maalaukset ovat tuntemattomaksi jääneen taiteilijan käsialaa ilmeisesti 1820-luvulta. Kirkon urut ovat Jens Zachariassenin mekaaniset 7-äänikertaiset urut vuodelta 1877.

Kellotornissa olevat kellot ovat vuosilta 1782 ja 1810.

Museovirasto on määritellyt Pyhämaan kirkot ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä.

## Lähteet

## Aiheesta muualla

* Pyhämaan uusi kirkko
Fletschhorn

**Fletschhorn** on 3&nbsp;993 metriä korkea vuori Sveitsissä, Valais'n Alpeilla lähellä Italian rajaa. Sitä pidetään Lagginhorn ja Weissmies huippujen kanssa yhtenä vaativimmista huipuista nousta.

Fletschhornin vieressä sijaitsee Lagginhorn (4&nbsp;010m) ja Weissmies (4&nbsp;023m). Se on osa massiivia Saastal laakson ja Simplonsolan välissä.

## Lähteet

## Aiheesta muualla

*
Jegihorn

**Jegihorn** on 3&nbsp;206 metriä korkea vuorenhuippu Sveitsissä Valais’n Alpeilla.

## Aiheesta muualla
Transformers: Cyber Missions

**Transformers: Cyber Missions** on yhdysvaltalainen 13-osainen tietokoneanimaatiosarja, joka kertoo sivujuonta elokuvasta *[[Transformers: Kaatuneiden kosto]]*. Sarjaa esitettiin ensi kerran Yhdysvalloissa 21. tammikuuta 2010 Hasbron internetsivustolla ja Vimeolla. Sarjaa on esitetty myös Kanadassa YTV:llä.

Cyber Missions on myös suunnitteilla julkaistuksi DVD:lle Yhdysvalloissa.

## Juoni
Bumblebee ja Ironhide katsovat NESTin tukikohdassa Vector Sigmaan tallennettuja Optimus Primen tekemiä videopätkiä Autobottien taistelusta Decepticoneja vastaan, jotka historioitsija Alpha Trion on säilyttänyt. Kaksikko joutuu samalla taistelemaan yksittäisiä Decepticonien hyökkäyksiä vastaan. Lisäksi Optimus Prime kehottaa Bumblebeeta harjoittelemaan ja olemaan varuilla yllätyshyökkäyksiä vastaan, jonka myötä Ironhide valmentaa häntä.

## Äänirooleissa
Sarjassa Bumblebee kommunikoi elokuvien tavoin radion välityksellä. Hahmolle äänen antavat tämän myötä lähes kaikki sarjassa ääninäyttelevät henkilöt. 

## Lähteet
Frederic Remington

**Frederic Remington** (4. lokakuuta 1861 Canton, New York – 26. joulukuuta 1909) oli yhdysvaltalainen taidemaalari, kuvittaja, kuvanveistäjä ja kirjailija. Hänen dynaaminen esitystapansa nosti hänen taiteensa laajalti tunnetuksi ja loi myyttisen käsityksen villistä lännestä: cowboysta, ratsuväestä, intiaanisotureista ja erilaisista sotatantereista.

Remington pääsi Yalen yliopistoon taideopiskelijaksi. Hetkellinen kiinnostus nyrkkeilyyn ja jalkapalloon eivät vähentäneet hänen mielenkiintoaan taidetta kohtaan. Matkustellessaan ympäri Yhdysvaltoja hän tutustui erilaisiin paikkoihin. Näillä matkoillaan Remington luonnosteli kuvia ihmisistä ja ympäristöstä. Vuonna 1888 hän myi tekemiään kuvia suurille aikakauslehdille, kuten *[[Harper's Weekly]]lle*. Hänen tuotantonsa sisälsi myös veistoksia, joista tunnetuin oli *The Bronco Buster* (1895). Remingtonin tuotannon eräs teema oli yksilön kokema elämän ja kuoleman taistelu ylivoimaa vastaan.

Vuonna 1909 Remingtonin luomistyön katkaisi umpilisäkkeen tulehdus, jonka seurauksena hän menehtyi.

## Lähteet

## Aiheesta muualla
Dimetyyliallyylitranstransferaasi

**Dimetyyliallyylitranstransferaasi** eli **farnesyylipyrofosfaattisyntaasi** on entsyymi, joka katalysoi isopentenyylipyrofosfaatin ja dimetyyliallyylipyrofosfaatin kondensoitumista. 

## Reaktio
Dimetyyliallyylitranstransferaasi katalysoi isopentenyylipyrofosfaatin ja dimetyyliallyylipyrofosfaatin kondensoitumista geranyylipyrofosfaatiksi. Kondensoituminen tapahtuu dimetyyliallyylipyrofosfaatin ykköshiilen ja isopentenyylipyrofosfaatin neloshiilen kesken. Samalla reaktiossa vapautuu pyrofosfaatti-ioni. Entsyymi katalysoi myös geranyylipyrofosfaatin ja isopentenyylipyrofosfaatin reaktiota, jonka tuote on farnesyylipyrofosfaatti. Tyypiltään tämä reaktio on samanlainen kuin edellinenkin. Entsyymi ei katalysoi enää suurempien terpeenien esiasteiden kondensaatiota. Entsyymin rakenne sisältää runsaasti asparagiinihapporyhmiä, jotka sitoutuvat entsyymin toiminnalle tärkeisiin magnesium- ja mangaani-ioneihin sekä isopentenyylipyrofosfaatin pyrofosfaattiryhmään.

## Olosuhteet ja inhibiittorit
Entsyymi vaatii toimiakseen magnesium- tai mangaani-ioneita. Eliöstä riippuen entsyymi toimii parhaiten, kun lämpötila on 30&ndash;90&nbsp;°C ja pH 5,5&ndash;9. Dimetyyliallyylitranstransferaasin inhibiittoreita ovat muun muassa eräät orgaaniset pyrofosfaatit, Triton X-100, joka toimii pieninä pitoisuuksina myös entsyymin aktivaattorina, ja pyrofosfaatti-ionit. Typpeä sisältävät bisfosfonaattilääkkeet, kuten risedronihappo, pamidronihappo ja tsoledronihappo estävät entsyymin toimintaa kiinnittymällä pyrofosfaattien ja metalli-ionien sitoutumiskohtaan.

Dimetyyliallyylitranstransferaasin entsyyminumero on EC 2.5.1.1 ja CAS-numero 9032-79-5.

## Lähteet

## Aiheesta muualla
*Kyoto Encyclopedia of Genes and Genomes (KEGG): Enzyme, dimethylallyltranstransferase, EC 2.5.1.1
Jack Clarke

**Jack Clarke** (s. 1. maaliskuuta 1988 Effingham Surrey) on brittiläinen moottoriurheilija. Clarke on entisen F1-kuljettajan ja Britannian Touring Car mestaruussarjan kuljettajan Julian Baileyn poikapuoli.

Clarke aloitti uransa Formula BMW sarjassa vuonna 2006. Vuonna 2007 Clarke kilpaili Formula Palmer Audi -sarjassa sijoittuen sarjan neljänneksi. Clarke jatkoi sarjassa seuraavana vuonna sijoittuen jälleen neljänneksi. Vuonna 2009 Clarke siirtyi FIA Formula Two Championship -sarjaan. Hän saavutti kaudella 6 pistettä.

Brands Hatchin kilpailussa 19. heinäkuuta kierroksella 9 Clarken auto lähti käsistä Westfield mutkassa ajautuen rengasvalliin. Törmäyksen seurauksena vasen takarengas lähti pomppimaan vaarallisesti rataa kohti. Pietro Gandolfi ja Jolyon Palmer välttivät onnettomuuden, mutta rengas osui Henry Surteesia päähän kovalla vauhdilla. Surtees menetti tajuntansa ja ajautui ulos radalta. Surtees myöhemmin kuoli sairaalassa vammoihinsa. Clarkea ei kuitenkaan syytetty onnettomuudesta.

Clarke jatkoi Formula 2 -sarjassa kaudella 2010 saavuttaen 3 palkintosijaa sijoittuen sarjapisteissä yhdeksänneksi. Clarke jatkoi sarjassa vuonna 2011 saavuttaen yhden voiton sijoittuen sarjapisteissä kahdeksanneksi.
Sinun silmiesi tähden (kappale)

**Sinun silmiesi tähden** on suomalainen iskelmäkappale, jonka sävelsi Toivo Kärki ja sanoitti Reino Helismaa nimimerkeillä W. Stone ja Orvokki Itä. Tunnetuksi laulun teki Olavi Virta vuonna 1953. Hänen versionsa julkaistiin singlenä, jonka toisella puolella oli ”Olen luonasi tänään”.

Aluksi moni luuli kappaletta käännökseksi jostain amerikkalaisesta kappaleesta. Metro-tytöt-yhtyeen Hertta Louhivuori on kertonut, että kun hän työskenteli Musiikki-Fazerin myymälässä Helsingissä, kaksi muusikkoa tuli kysymään nuotteja lauluun. Hän kysyi, tarkoittivatko he Toivo Kärjen sävellystä, jolloin muusikot vastasivat: ”Ei me mitään Kärkeä haluta, vaan amerikkalainen Sinun silmiesi tähden.” 

Virta esitti laulun elokuvassa *[[Pekka Puupää kesälaitumilla]]* (1953). Suurten soittolukujen ja levymyyntien myötä laulu nousi suureen suosioon ja siitä tuli ikivihreä. Sanoittaja Vexi Salmen mielestä kappale on parhaimpia suomalaisia rakkauslauluja. 

Myöhemmin kappaleen on levyttänyt moni artisti, kuten Eino Grön, Pasi Kaunisto, Kari Tapio ja Samuli Edelmann. Lisäksi se on soinut muun muassa optikkoliikkeiden mainoksissa. Kappaleen nimi oli käytössä Tähti Optikon tunnuslauseena.

Kappaleen mukaan on nimetty myös muun muassa Virran 20 suosikkia -sarjan kokoelma *[[Sinun silmiesi tähden (albumi)|Sinun silmiesi tähden]]*.

## Lähteet

## Aiheesta muualla
* Ylen Elävä arkisto: Olavi Virran iskusäveliä (mukana Sinun silmiesi tähden)
Hassen Matkat

**Hassen Matkat** oli Hans Westerbackin vuonna 1979 Turkuun perustama matkatoimisto. Se aloitti toimintansa tilauslennoilla Rodokselle. Pian yhtiö kasvoi valtakunnalliseksi, ja se oli 1980-luvulla Suomen suurin ja kannattavin matkatoimisto, vaikka sen toimintamallina oli myydä palveluitaan edullisesti. Se kilpailutti hankintojaan aktiivisesti ja käytti siksi tilauslentoyhtiöitä monista maista.

Vuonna 1988 Westerback myi yrityksen Rantasipi-hotelliketjun silloiselle omistajalle Karisma Investille. Vuonna 1997 Hassen Matkat yhdistyi Fritidsresorin kanssa, jonka Suomen-toiminnot puolestaan vuonna 2001 yhdistettiin Finnmatkoihin.

Erja Häkkinen toimi Hassen Matkojen oppaana Nizzassa tavatessaan tulevan puolisonsa, F1-kuljettaja Mika Häkkisen.

## Lähteet
Messa (Puccini)

**Messa** on Giacomo Puccinin säveltämä messu neliääniselle kuorolle, tenori- ja baritonisolisteille ja orkesterille. Teos tunnetaan myös nimellä *Messa di Gloria*, vaikka se on itse asiassa täydellinen viisiosainen messu eikä varsinainen *Messa di gloria*, johon sisältyisivät vain Kyrie- ja Gloria-osat. 

Puccini sävelsi messunsa päättötyökseen musiikkioppilaitos Istituto Musicale Pacinista. Se kantaesitettiin Luccassa 12. heinäkuuta 1880. Credo-osa oli sävelletty ja esitetty jo vuonna 1878 itsenäisenä teoksena. Puccini ei kuitenkaan koskaan itse julkaissut messun koko käsikirjoitusta, vaikka teos saikin aikanaan hyvän vastaanoton. Se esitettiin jälleen vasta vuonna 1952 – ensin Chicagossa, sitten Napolissa. 

*Messan* teemoja Puccini hyödynsi myöhemmin muissa teoksissaan; esimerkiksi Agnus Dein musiikkia on käytetty *[[Manon Lescaut (Puccini)|Manon Lescaut]]’ssa*. *[[Edgar (ooppera)|Edgarissa]]* on lainattu messun Kyrie-osaa.

## Aiheesta muualla
* Allmusic.com: Mass for tenor, baritone, bass, chorus & orchestra in A flat major ("Messa di gloria") 
* Messa di Gloria (Giacomo Puccini) - ChoralWiki  (nuotteja)
Sinun silmiesi tähden

**Sinun silmiesi tähden** voi viitata seuraaviin asioihin:

* Sinun silmiesi tähden, Olavi Virran tunnetuksi tekemä kappale
* Sinun silmiesi tähden, Olavi Virran kokoelma-albumi
Alankomaiden pääministeri

**Alankomaiden pääministeri** () on Alankomaiden ministerineuvoston puheenjohtaja. Alankomaiden monarkki nimittää yleensä parlamentin alahuoneen vaaleissa enemmistön saaneen puolueen tai koalition johtajan pääministeriksi. Nykyisenä pääministerinä toimii Rob Jetten, joka aloitti virassa 23. helmikuuta 2026. Hän on myös nuorin henkilö maan historiassa, joka on nimetty pääministeriksi.

Vaikka Alankomaat on monarkia, jossa maan hallitsija on virallisesti valtionpäämies, ministerit ovat vuodesta 1848 lähtien olleet hallitsijan sijaan vastuussa hallituksen toiminnasta. Pääministeri koordinoi muiden hallituksen ministerien toimintaa ja on koko hallituksen keulakuva. Pääministeri toimii ministerineuvoston puheenjohtajana, laatii agendan sen kokouksiin ja valvoo sen päätösten toimeenpanoa. Hän on samalla myös yleisten asioiden ministeri, jolle kuuluvat ne asiat jotka eivät kuulu minkään muun ministeriön toimialaan. Pääministeri ja monarkki tapaavat joka viikko.

Pääministerin virka-asunto on Catshuis, joka sijaitsee Haagissa. Vuonna 2025 pääministerin vuosipalkkio oli 205&nbsp;991 euroa.

## Katso myös
*Luettelo Alankomaiden pääministereistä

## Lähteet

## Aiheesta muualla
Jeffrey Bruma

**Jeffrey Kevin van Homoet Bruma** (s. 13. marraskuuta 1991 Rotterdam, Alankomaat) on alankomaalainen jalkapalloilija. 189 senttimetriä pitkän Bruman pelipaikka on puolustuksen keskustassa tai oikealla laidalla. Hän edustaa Saksan Bundesliigassa pelaavaa Wolfsburgia.

Bruma siirtyi englantilaisseura Chelseaan synnyinkaupunkinsa Feyenoordista 15-vuotiaana 100 000 punnan siirtokorvausta vastaan. 16-vuotiaana hän pelasi ensimmäisen kerran Chelsean reservijoukkueessa. Ensiesiintymisensä Valioliigassa Bruma teki lokakuussa 2009 tultuaan vaihdosta kentälle ottelussa Blackburnia vastaan. Yhteensä hän pelasi kauden 2009–2010 aikana Chelsean ykkösjoukkuessa kolme virallista ottelua, joista kaksi Valioliigassa ja yhden Englannin liigacupissa.

Bruma pelasi Chelsean miehenä lainalla Leicester Cityssä ja saksalaisseura Hamburger SV:ssä. Kesällä 2013 hän palasi kotimaahansa PSV Eindhovenin joukkueeseen. Kesällä 2016 hän siirtyi saksalaisseura Wolfsburgiin, jonka lisäksi hän on pelannut lainalla Schalke 04:ssä ja Mainz 05:ssä.

Alankomaiden A-maajoukkueessa Bruma pelasi ensimmäisen ottelunsa elokuussa 2010 Ukrainaa vastaan. Viimeksi hän on pelannut maajoukkueessa marraskuussa 2016. Ainoan maaottelumaalinsa hän on tehnyt marraskuussa 2014 EM-karsintaottelussa Latviaa vastaan.

Myös Bruman isoveli Marciano on tullut tunnetuksi ammattilaisjalkapalloilijana.

## Lähteet
Posse

**Posse** voi tarkoittaa seuraavia:

* posse, saksalainen farssimaisen komedian muoto
* *[[Posse (lyhytelokuva)|Posse]]*, Aleksi Salmenperän lyhytelokuva vuodelta 2009
* *[[Posse (televisiosarja)|Posse]]*, syksyllä 2014 alkanut suomalainen talk show
* Posse cut, *possebiisi*, useamman rap-artistin yhdessä esittämä hip hop -kappale

## Sukunimi
* Abel Posse (1934–2023), argentiinalainen kirjailija ja diplomaatti
* Arvid Posse (1820–1901), ruotsalainen poliitikko, pääministeri
* Amelie Posse (1884–1957), ruotsalainen kirjailija ja antifasisti
* Hans Posse (1879–1942), saksalainen taidehistorioitsija, Dresden Gemäldegalerien johtaja 
* Knut Posse (n. 1440–1500), ruotsalainen soturi, joka perimätiedon mukaan sai aikaan Viipurin pamauksen
* Mauritz Posse (1632–1702), ruotsalainen vapaaherra ja virkamies

## Yhtyeitä
* Insane Clown Posse, yhdysvaltalainen hardcore rap -duo
* Magyar Posse, suomalainen post-rock-yhtye
* Memmy Posse, suomalainen rap-yhtye
* Nuuk Posse, grönlantilainen hip hop -yhtye
* RBL Posse, yhdysvaltalainen gangsta rap -yhtye

## Äänilevyjä
* *[[American Doll Posse]]*, Tori Amosin studioalbumi vuodelta 2007
* N.W.A. and the Posse, rap-ryhmä N.W.A:n ja muutamien muiden artistien yhteislevy vuodelta 1989
* Third World Posse, Sepultura-yhtyeen albumi vuodelta 1992
Leijonaportti

**Leijonaportti** on muinaisen Mykenen kaupungin pääportti, joka sijaitsee linnoitetun alueen luoteiskulmassa. Portilta alkava nouseva tie johtaa ylös kaupungin läpi megaronille saakka.

Leijonaportti on peräisin 1300-luvulta eaa., ja se on saanut nimensä kolmionmallisesta leijonareliefistä, joka on veistetty portin päälle. Reliefi on Euroopan vanhin säilynyt kivestä hakattu veistos, ja siinä kuvataan kahta vastakkain seisovaa leijonaa.

## Muoto

Portille muurin ulkopuolelta johtava tie kääntyy vasemmalle ja kulkee noin 45 metrin matkan muurin reunustaa pitkin. Portin oikea puoli on vahvistettu paksummaksi ja siinä on mahdollisesti sijainnut torni. Tämä rakennelma muodosti 17 metriä pitkän ja kymmenen metriä leveän käytävän, joka helpotti sisäänkäynnin puolustamista.

Porttiholvi koostuu neljästä monoliittisesta lohkareesta, joiden väliin jää 3,1 metriä korkea ja kolme metriä leveä kulkuaukko. Nämä lohkareet on liitetty toisiinsa ilman laastia. Kantaviin monoliitteihin on tehty kaksi syvennystä, jotka mahdollistivat poikkiparrun käyttämisen portin sulkemiseen. Itse portti lienee koostunut kahdesta puisesta pronssivahvistetusta ovesta, jotka aukenivat sivuille. Holvipielissä on edelleen nähtävissä irronneiden saranarakennelmien paikat.

Holvin kamana koostuu noin 12-tonnisesta monoliitista, jonka yläpuolella on portille nimensä antanut kolmion muotoinen leijonakuvio. Siinä kahden uhrialttarin päältä nousevan keskipilarin molemmin puolin on asetettu leijona siten, että niiden etutassut lepäävät näiden jalustojen päällä. Mykenen kuningassuvun tunnuksena toimineen pilarin kapiteelissa on erityinen kuviointi, ja sen neljä ympyrää viittaavat muodoltaan ilmeisesti kattopalkkien päihin. Leijonien päät oli luultavasti valmistettu pronssista tai steatiitista, mutta niitä ei ole kaivauksissa onnistuttu löytämään.

Välittömästi oikealla heti portin jälkeen kapeat portaat johtavat muurin päälle.

## Historia

Portin rakentaminen noin 1250 eaa. on luettu mykeneläisen kuningas Atreuksen ansioksi. Se todistaa yhdessä kyklooppimuurin kanssa tämän muinaisen kaupungin suuruutta ja ainutlaatuista vaurautta.

Leijonaportti löydettiin, kaivettiin esiin ja entisöitiin Mykenen ensimmäisten kaivausten aikaan 1841 kreikkalaisen arkeologin Kyriakos Pittakiksen johdolla. Muuriosiot tällä alueella olivat melkein kokonaan hautautuneet maanpinnan alapuolelle. 1874 Heinrich Schliemann jatkoi kaivauksia kattamaan koko alueen.

## Aiheesta muualla
Sven-Olof Högnäs

**Sven-Olof Högnäs** (21. elokuuta 1910 Alaveteli – 8. kesäkuuta 1961 Vaasa) oli suomenruotsalainen opettaja, toimittaja ja kirjailija. Hänen nuorempi veljensä oli toimittaja Tor Högnäs.

Högnäs toimi aluksi kansakoulunopettajana Alavetelissä, Purmossa, Kruunupyyssä, Vöyrissä ja Öjassa. Vuonna 1954 hän ryhtyi kokopäiväiseksi toimittajaksi ja oli ensin ''Jakobstads Tidningin'' palveluksessa ja sen jälkeen ''Hufvudstadsbladetin'' Vaasan-toimittajana. Hän kirjoitti pakinoita nimimerkillä *Bonzo*.

Högnäs oli myös *[[Horisont]]*-kulttuurilehden päätoimittaja 1954–1961 ja Svenska Österbottens litteraturföreningin puheenjohtajana 1951–1953.

## Teoksia
* *Kärlekens problem. Upplysningar och råd i sexuella spörsmål*.    Vecko-Spegeln, Vasa 1943 (suomeksi nimellä *Rakkauden arvoitus. Tietoja ja neuvoja sukupuolikysymyksissä*, Kuvastin, Vaasa 1945)
* *Eriks radio*.    Finlands svenska nykterhetsförbund, Vasa 1945
* *Hembygden kallar* : skådespel i två akter. Borgåbladets teaterbibliotek 87.   Borgå 1945
* *Stormiga ungdomsår* : roman. Uppslaget och personerna delvis enligt ett folkskådespel "En ostyrig pojke" av Alfred Tallmark.    Vecko-Spegeln, Vasa 1945 (suomeksi nimellä *Myrskyiset nuoruusvuodet*, Kuvastin, Vaasa 1945)
* *Och ryktet går* : roman.   Förlaget Bro, Åbo 1946
* *Paradisplantan* : roman.   Schildt, Helsingfors 1950
* *Vägen till verkligheten* : roman.   Schildt, Helsingfors 1954
* *På sidan om* : nio noveller.    Schildt, Helsingfors 1955
* *Jakob den lilla* : hörspel.   Radioteater 1959
* *Borta bra*  : roman.   Schildt, Helsingfors 1960 
* *Jag lever i republiken Finland*.    Söderström 1961 (useiden kirjoittajien yhteisjulkaisu)
* *Drömstegen* : hörspel.   Radioteater 1962

## Lähteet
* 
* Svenskösterbottniska författare: Sven-Olof Högnäs (1910–1961)
S. A. Kosonen

**Sven Albin (S. A.) Kosonen** (29. maaliskuuta 1909 Turku – 22. elokuuta 1961 Oulu) oli suomalainen kristosofinen kirjailija.

Kosonen liittyi 1930-luvun puolivälissä Ruusu-Ristin jäseneksi tutustuttuaan Pekka Ervastin kirjaan *Mitä on kuolema?* ja käytyään kuulemassa J. R. Hannulan Oulussa pitämää esitelmää. Hän oli perustamassa 1940 Pekka Ervastin kannatusliittoa ja samana vuonna hän perusti 10 kertaa vuodessa ilmestyneen *[[Pohjolan Valo]]* -aikakauslehden. Kosonen oli lehden vastaavana toimittajana vuoteen 1960 saakka jolloin hän siirsi tehtävät Alma Allinniemelle ja muutti itse Nivalaan.

## Teoksia
* *Ylimenotilan näköaloja siirryttäessä Kaloista Vesimieheen*. 1942
* *Missä vapaus?*. P. E(rvastin):n kannatusliitto, Tampere 1946
* *Totuuden etsintä* : romaani. P. E(rvastin):n kannatusliitto, Tampere 1946
* *Kaksi valistusajan ilmiötä : Saarenmaan suvijuhlissa 1946 pidetyt esitelmät: "Vapauden ongelma" ja "Elämän opetus"*.    P. E(rvastin):n kannatusliitto, Tampere 1947
* *Päivännousua kohti*. P. E(rvastin):n kannatusliitto, Tampere 1947
* *Katso ihmistä : kertomus*. P. E(rvastin):n kannatusliitto, Tampere 1948
* *Ajan polttavin kysymys*. P. E(rvastin):n kannatusliitto, Tampere 1949
* *Elämän kysymyksiä*. P. E(rvastin):n kannatusliitto, Tampere 1950
* 
* *Veljeysaate*. Pekka Ervastin kannatusliitto, Tampere 1952
* *Pekka Ervastin elämä: S. A. Kososen esitelmä vuosijuhlassa Tampereella Ratinanlinnassa II pääsiäispäivänä 1953*. P. E(rvastin):n kannatusliitto, Tampere 1953

## Lähteet
* 
* Jouni Marjanen: Kristosofian sanakirja, hakusana Sulho Albin Kosonen. (PDF)
Henry F. Farny

**Henry F. Farny** (1847 – 1916) oli Ranskassa syntynyt taidemaalari, joka muutti jo nuorena  Pennsylvaniaan vanhempiensa mukana. Täältä hän siirtyi Cincinnatiin Ohioon, josta hän paikallisten taiteilijoiden polkuja seuraten matkusti opiskelemaan Düsseldorfin taideakatemiaan ja Münchenin taideakatemiaan. 

Villin lännen maalauksillaan kuuluisuutta saavuttanut Albert Bierstadt rohkaisi nuorta Farnya matkustamaan Yhdysvaltain länsiosiin ja erikoistumaan tasankointiaanien kulttuuriin. Farny otti oppia saksalaisten mestareiden töistä ja kehitti samalla omaa tekniikkaansa. Vuonna 1881 hän teki ensimmäisen matkansa suurille tasangoille ja oli otaksuttavasti eräs sioux-johtaja Istuvan Härän pidätyksen silminnäkijöitä. Myöhemmin Farny teki useita matkoja länteen ja painoi mieleensä näkemiään tapahtumia ja maisemia tasangoilla ja vuoristoissa. Kerättyään tarpeellisen määrän materiaalia hän palasi studioonsa Cincinnatiin. Valokuvien ja mieleen piirtyneitten muistikuvien avulla hän ikuisti tasankojen ja vuoristojen intiaanikulttuuria öljyvärimaalauksiinsa.   

## Lähteet

## Aiheesta muualla
Messa di Gloria

***Messa di Gloria*** on seuraavien musiikkiteoksien nimi:

* *[[Messa (Puccini)|Messa (di Gloria)]]*, Puccinin messu
* *[[Messa di Gloria (Rossini)|Messa di Gloria]]*, Rossinin messu.
Myriam Soumaré

**Myriam Soumaré** (s. 29. lokakuuta 1986 Pariisi) on ranskalainen pikajuoksija.

## Ura
Soumaré oli kolmas alle 23-vuotiaiden EM-kilpailujen 100 metrin juoksussa Debrecenissä 2007. Berliinin MM-kilpailuissa 2009 hän karsiutui saman matkan puolivälierissä. Dohan sisäratojen MM-kilpailuissa 2010 hän oli 60 metrillä kahdeksas.

Barcelonan EM-kilpailuissa 2010 Soumaré voitti Euroopan-mestaruuden 200 metrin juoksussa ennätyksellään 22,32. Lisäksi hän sai pronssia 100 metrillä niin ikään ennätysajallaan 11,18 ja juoksi avausosuuden Ranskan hopeajoukkueessa 4&nbsp;×&nbsp;100&nbsp;metrin viestissä.

Pariisin sisäratojen EM-kilpailuissa 2011 Soumaré sijoittui 60 metrillä seitsemänneksi ajalla 7,24 s. Daegun MM-kilpailuissa 2011 hän karsiutui välierissä sekä 100 että 200 metrillä. Helsingin EM-kilpailuissa 2012 hän sai pronssia 200 metrillä ajalla 23,21. Lontoon olympialaisissa hän selviytyi 100 metrillä välieriin ja sijoittui 200 metrillä seitsemänneksi.

Göteborgin EM-hallikilpailuissa 2013 Soumaré sai 60 metrillä alun perin pronssia ajalla 7,11, mutta nousi hopealle voittaja Tezdżan Naimovan dopingnäytteen osoittauduttua positiiviseksi. Moskovan MM-kilpailuissa 2013 hän karsiutui 100 ja 200 metrin välierissä. Zürichin EM-kisoissa 2014 Soumaré oli 100 metrillä toinen ajalla 11,16, 200 metrillä kolmas ajalla 22,58 ja sai pikaviestissä hopeaa.

## Henkilökohtaiset ennätykset
### Ulkoradat

### Sisäradat

## Lähteet

## Aiheesta muualla
Paperback Writer (kirja)

**Paperback Writer** on Mark Shipperin kirjoittama puoliksi fiktiivinen, satiirinen Beatles-historiikki vuodelta 1978. Siinä yhdistetään tositapahtumia fiktioon ja muun muassa väitetään, että Beatlesien ensimmäinen LP olisi ollut nimeltään *We're Gonna Change the Face of Pop Music Forever*. Kirja huipentuu Beatlesin comebackiin ja uuden albumin julkaisuun vuonna 1977.

Kirja on ilmestynyt suomeksi 1982 nimellä *Paperback writer – Beatlesien elämä ja toiminta*, Juice Leskisen suomentamana.

## Lähteet
Heikinsuo

**Heikinsuo** on entisessä Karinaisten kunnassa sijaitseva kulmakunta. Heikinsuolla on peruskoulun toimipiste ja runsaasti yritystoimintaa. Karinainen liitettiin 2005 Pöytyän kuntaan. 

Heikinsuolaiset tekivät vuonna 2016 esityksen Heikinsuon liittämisestä Auraan. Esitystä kannatti yli 90 prosenttia Heikinsuon asukkaista. Auran kunnanvaltuusto kannatti esitystä, mutta Pöytyän valtuusto vastusti sitä.

Heikinsuolla asuu runsaasti esikoislestadiolaisia, ja tällä herätysliikkeellä on siellä myös rukoushuone. Rukoushuone on rakennettu alun perin vuonna 1952, minkä jälkeen sitä on laajennettu useita kertoja. 

## Lähteet
Amor prohibido

**Amor prohibido** voi tarkoittaa seuraavia:

* *[[Amor prohibido (elokuva)|Amor prohibido]]*, vuoden 1958 elokuva
* *[[Amor Prohibido (albumi)|Amor Prohibido]]*, Selenan albumi vuodelta 1994
* ”Amor Prohibido”, Selenan singlekappale yllä mainitulta albumilta.
Carl Lindbom

**Carl Lindbom** (s. 10. marraskuuta 1991 Espoo) on suomalainen koripalloilija, pelipaikaltaan pääasiassa pieni laitahyökkääjä. Hän on pelannut Suomen lisäksi Saksan ja Liettuan pääsarjoissa ja eurooppalaisissa seurajoukkuekilpailuissa. Lindbom on voittanut urallaan muun muassa kaksi Suomen cup-mestaruutta ja kolme SM-pronssia.

Lindbom valittiin Korisliigan parhaaksi kuudenneksi pelaajaksi kaudella 2011–2012. Hän on edustanut myös Suomen nuorisomaajoukkueita ja miesten maajoukkuetta muun muassa vuoden 2017 EM-kilpailuissa.

## Ura

Lindbom aloitti koripallon Torpan Poikien juniorijoukkueissa seitsemän vuoden ikäisenä. Hän nousi Espoon Hongan edustusjoukkueeseen kaudeksi 2008–2009. Elokuussa 2010 Lindbom siirtyi saksalaiseen Skyliners Frankfurtiin, jossa hän pelasi seuran edustusjoukkueessa sekä farmijoukkueessa.  Lindbomilla oli sopimusta vuosi jäljellä Skylinersin kanssa, mutta hän päätti siirtyä Torpan Poikiin, josta tuli myös Callen läpimurtokausi. ToPossa Lindbom pelasi 10,4 pisteen ja 4,2 levypallon ottelukohtaisilla keskiarvoilla ja saavutti kaudella 2011–2012 SM-pronssia. Kauden päätteeksi hänet valittiin kauden parhaaksi kuudenneksi pelaajaksi.

Kaudeksi 2012–2013 Lindbom siirtyi Tampereen Pyrintöön. Hän teki Korisliigan piste-ennätyksensä, 31 pistettä, 30. joulukuuta 2012 Lappeenrannan NMKY:tä vastaan. Pyrintö pelasi kauden aikana EuroChallengen alkulohkovaiheessa, sijoittui Korisliigassa viidenneksi ja voitti liigacupin. Kaudeksi 2013–2014 Lindbom teki pelaajasopimuksen Nilan Bisons Loimaan kanssa. Yhden pelikauden jälkeen hän siirtyi SM-sarjaan nousseeseen Helsinki Seagullsiin.

Kesäkuussa 2015 Lindbom teki Seagullsin kanssa 1+1-vuotisen jatkosopimuksen. Seagulls ylsi neljänneksi.

Toukokuun 2016 lopulla Lindbom teki Seagullsin kanssa vuoden pituisen jatkosopimuksen.

Syyskuussa 2017 Lindbom siirtyi liettualaiseen pääsarjajoukkue KK Juventusiin, joka osallistui myös Mestarien liigan karsintoihin.  Sittemmin hän on pelannut Kroatian pääsarjassa KK Osijekissa, Puolan pääsarjassa KK Radomissa sekä Trefl Sopotissa ja Islannin pääsarjassa KR Basket Reykjavikista sekä Ranskan Pro B liigassa Antibes Sharksissa.

### Maajoukkue

Lindbom pelasi urallaan 39 A-nuorten ja 32 alle 20-vuotiaiden maaottelua. Hänet valittiin ensimmäisen kerran miesten maajoukkuerinkiin maaliskuussa 2012.

Kesällä 2017 Lindbom valittiin Suomen turnauskokoonpanoon syksyn EM-kilpailuihin. Lindbomin pelipaikalle oli kilpailua, ja lopullinen valinta tehtiin hänen ja Alex Murphyn välillä.

## Muuta

Lindbomin isä Curt Lindbom toimi Suomen Koripalloliiton puheenjohtajana.

## Saavutukset
### Henkilökohtaiset saavutukset
* Korisliigan paras kuudes pelaaja 2012

### Joukkuesaavutukset
* SM-pronssia 2012, 2014 ja 2017
* Suomen cup-mestaruus 2009 ja 2013

## Lähteet
* Carl Lindbom Suomen Koripalloliitto
* Maajoukkuetilastot  Suomen Koripalloliitto

### Viitteet

## Aiheesta muualla
* Bundesliigan pelaajaprofiili 
* Carl Lindbom eurobasket.com
Vanjoki (täsmennyssivu)

**Vanjoki** voi viitata johonkin seuraavista:
*Vanjoki, kylä Vihdissä
* Vanjoki, Karjaanjoen vesistöön kuuluva joki Vihdissä
*Anselmi Vanjoki, suomalainen koripalloilija
*Anssi Vanjoki, suomalainen yritysjohtaja
*Viljami Vanjoki, suomalainen koripalloilija
Lammaslampi (Vantaa)

**Lammaslampi** () on pieni järvi Länsi-Vantaan Hämeenkylän kaupunginosan Pähkinärinteen asuinalueen äärellä. Lampi on ruskeavetinen ja rehevä, ja kuuluu Pitkäjärven valuma-alueeseen.

Lammaslampi sijaitsee keskellä Pähkinärinteen asutusta ja on tärkeä lähivirkistysalue. Veden laatu on ollut vaihtelevaa viime vuosina; lampea on kunnostettu ruoppaamalla ja hapettamalla.

Lampi saa vetensä Jupperista ja Linnaisista Furumossensuon kautta.
Laskuoja lähtee lammen kaakkoiskulmasta ja kiertää osin putkitettuna Variston ja Askiston kautta Pitkäjärveen.

## Nimi
Lammaslammen nimi esiintyy 1700-luvun kirjoituksissa vielä muodossa *Lamj träsk*, ja nimen alkuosa viittaakin suomen kielen sanaan *lammi*, joka on länsimurteinen vastine itämurteiselle ja yleiskieleen vakiintuneelle sanalle *lampi*. Myöhemmin nimi on lyhentynyt muotoon *Lammträsk*, jolloin sen alkuosan alkuperäinen merkitys on hämärtynyt ja se on sekoittunut ruotsin kielen karitsaa tarkoittavan sanan *lamm* kanssa. Tästä ruotsinkielisestä muodosta kääntämällä onkin sitten saatu lammen nykyinen suomenkielinen nimi.

## Vesistösuhteet
Lammaslampi sijaitsee Suomenlahden rannikkoalueessa (vesistöaluetunnus 81), jonka Espoonjoen valuma-alueeseen (81.055) järvi kuuluu. Järven vedenpinnan korkeus on 32,2 metriä mpy (N2000).

## Lähteet
Krizz Kaliko

**Krizz Kaliko** (oik. *Samuel S.W. Watson)* (s. 7. maaliskuuta 1974 Kansas City, Missouri, Yhdysvallat) on yhdysvaltalainen rap-muusikko ja laulaja. Hänet tunnetaan laajalti hyvän ystävänsä Tech N9nen sidekickinä. Viime vuosina Krizz Kaliko on julkaissut aktiivisesti myös soolomateriaalia, joka on otettu erittäin positiivisesti vastaan. Hänen kokeileva musiikkinsa sekoittaa rapiin muun muassa rockia, funkia, rnbtä ja dubstepiä.

## Henkilökuva ja yksityiselämä
Krizz Kaliko esiintyy vain harvoin ilman aurinkolaseja, mikä johtuu ihosairaus vitiligosta, jonka voi havaita valkoisista läiskistä hänen silmiensä ympärillä. Kalikolla on myös diagnosoitu kaksisuuntainen mielialahäiriö. Hän on kirjoittanut kummastakin sairaudestaan kappaleet.

## Albumit
*2008: *Vitiligo*
*2009: *Genius*
*2010: *Shock Treatment*
*2012: *Kickin' and Screamin*
*2013: *Son of Sam*

### K.A.B.O.S.H
*TBD: *Amafrican Psycho*

## Lähteet
Urheilutoimittajain Liitto

**Urheilutoimittajain Liitto** on urheilutoimittajien koulutus- ja etujärjestö, joka on perustettu vuonna 1931 nimellä *Urheilutoimittajien kerho*. Liittoon kuuluu 500 jäsentä ja paikallisyhdistysten kautta 910 jäsentä. 

Kun lehtien urheilukirjoittaminen oli 1920-luvulla vilkastunut, kerhoa perustettaessa siihen hyväksyttiin jäseneksi ”kaikki vakinaiset ja tilapäiset urheilutoimittajat”. Aluksi toiminta oli Helsinki-keskeistä, ja pääasiallisia toimintamuotoja olivat jäsentenväliset urheilukilpailut ja kerhoillat. Ammatillista koulutusta alettiin järjestää 1941. Kerho muuttui 1951 liitoksi, ja jäsenistö jaettiin kahtia: päätoimiset urheilutoimittajat A-jäseniksi, sivutoimiset B-jäseniksi. 1970-luvun lopulla liitto sai keskusjärjestön muodon, siitä tuli ammattilaisten liitto. Henkilöjäsenten lisäksi liitossa on 15 paikallisyhdistystä, joiden kautta jäseninä (noin 910) ovat sivutoimiset urheilutoimittajat.

Julkisuudessa näkyvin liiton tapahtuma on Vuoden urheilija -tapahtuma, jossa on vuodesta 1947 julkistettu vuoden urheilija ja myös eri lajien parhaat.

Järjestön perustamisen henkinen isä oli Idrottsbladetin toimitussihteeri Henning Relander, joka pohjusti yhteisen yhdistyksen perustamista ja kirjoitti asiasta. Hänen kanssaan perustamisasiakirjan allekirjoittivat Martti Jukola, Tauno Tattari ja Einari Mannelin (Mannerla).

## Hallitus
Vuonna 2024 liiton hallitukseen kuuluvat Kari Linna (pj.), Esko Hatunen (varapj.), Jussi Heimo, Markus Karjalainen, Harri Laiho, Tommi Roimela, Suvi Hakkarainen, Ann-Christine Karhu ja Raijo Suikki.

Vuonna 2019 liiton puheenjohtajaksi valittiin Kari Linna.

## Talous
Urheilutoimittajain Liitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 110&nbsp;000 euroa. Vuosittainen tuki on ollut vuodesta 2022 lähtien 22&nbsp;000 euroa.

## Lähteet
Don Gilmore

**Don Gilmore** on yhdysvaltalainen musiikkituottaja. Parhaiten hänet tunnetaan Linkin Parkin kahden ensimmäisen studioalbumin, *[[Hybrid Theory]]n* ja *[[Meteora (albumi)|Meteoran]]*, tuottamisesta. Gilmore on tuottanut albumeita myös Lacuna Coilille, Avril Lavignelle, Good Charlottelle, Duran Duranille, K'naanille, Bullet for My Valentinelle, Dashboard Confessionalille, Eve 6:lle ja Hollywood Undeadille.

## Don Gilmoren tuottamia albumeita

*2000: *Horrorscope* - Eve 6
*2000: *[[Hybrid Theory]]* - Linkin Park
*2000: *[[Good Charlotte (albumi)|Good Charlotte]]* - Good Charlotte
*2001: *The Sinister Urge* - Rob Zombie
*2002: *[[Reanimation]]* - Linkin Park
*2003: *[[Meteora (albumi)|Meteora]]* - Linkin Park
*2004: *[[Under My Skin]]* - Avril Lavigne
*2004: *[[Astronaut]]* - Duran Duran
*2006: *[[The Secret Life of...]]* - The Veronicas
*2006: *Dusk And Summer* - Dashboard Confessional
*2007: *[[Good Morning Revival]]* - Good Charlotte
*2007: *Scary Kids Scaring Kids* - Scary Kids Scaring Kids
*2007: *The Shade of Poison Trees* - Dashboard Confessional
*2008: *Swan Songs* - Hollywood Undead
*2009: *Troubadour* - K'naan
*2009: *Shallow Life* - Lacuna Coil
*2010: *[[Fever (Bullet for My Valentinen albumi)|Fever]]* - Bullet For My Valentine
*2010: *[[Cardiology]]* - Good Charlotte
*2010: *[[Choose Your Fate]]* - Escape the Fate
*2013: *[[Temper Temper (Bullet for My Valentinen albumi)|Temper Temper]]* - Bullet for My Valentine

## Aiheesta muualla
* Don Gilmore Entertainment Groupin sivuilla 
*
Tauragėn kunnallispiiri

**Tauragėn kunnallispiiri** () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 50 690 asukasta. Hallinnollisena keskuksena toimii Tauragė.

## Asutuskeskukset
### Kaupungit
*Tauragė (hallinnollinen keskus)
*Skaudvilė

### Kauppalat
*Žygaičiai
*Pagramantis

### Kylät
*Butkeliai
*Lauksargiai
*Adakavas
*Mažonai
*Eičiai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Verinen keihäs Fujivuorella

**Verinen keihäs Fujivuorella** () on Tomu Uchidan ohjaama samurai-elokuva vuodelta 1955. Se on eräänlainen hidas road movie, jossa edetään verkalleen kohti dramaattista loppua. 

## Juoni
Samurai kulkee seurueensa kanssa matkalla Edoon. Huomio kiinnittyy heti keihästä kantavaan Chiezō Kataokaan. Tarkoitus on saattaa juopotteluun taipuvainen isäntä kommelluksitta Japanin pääkaupunkiin jossa tätä odotetaan. Elokuvan loppukohtauksessa käydään lopputaistelu tavallisesta poiketen keihäällä varustettu mies vastaan miekkailijoiden joukko.

## Palkinnot
Daisuke Katō voitti vuonna Blue Ribbon Award parhaasta sivuroolista. 

## Näyttelijät
* Chiezō Kataoka
* Ryunosuke Tsukigata
* Chizuru Kitagawa
* Yuriko Tashiro
* Daisuke Katō
* Eitarô Shindō
* Toranosuke Ogawa
* Kyoji Sugi
* Yoshio Yoshida (actor)
* Kunio Kaga
* Teruo Shimada (credited as Eijirō Kataoka)
* Chie Ueki
* Motoharu Ueki

## Lähteet
* 
### Viitteet
Fabio Borini

**Fabio Borini** (s. 29. maaliskuuta 1991 Bentivoglio, Italia) on italialainen jalkapalloilija, joka edustaa turkkilaista Karagümrükiä. Borinin pelipaikka on hyökkääjä.

Yhdeksänvuotiaana jalkapallon harrastamisen aloittanut Borini siirtyi Chelseaan kasvattajaseurastaan Bolognasta kesällä 2007. Ensiesiintymisensä Chelsean ykkösjoukkueessa Borini teki syyskuussa 2009 tultuaan vaihdosta kentälle ottelussa Tottenhamia vastaan. 8. joulukuuta hän pelasi ensimmäisen Mestarien liiga -ottelunsa APOELia vastaan. Yhteensä hän pelasi kauden 2009–2010 aikana Chelsean ykkösjoukkueessa kahdeksan virallista ottelua, joista neljä Valioliigassa.

Alkuvuonna 2011 Borini kävi lainalla Swansea Cityssä ja kaudeksi 2011–2012 hän siirtyi Romaan. Kesällä 2012 hän palasi takaisin Englantiin, tällä kertaa Liverpooliin. Borini pelasi kaudella 2012-2013 13 ottelua ja teki kauden ainoan maalinsa Newcastlea vastaan, jonka jälkeen hän vietti seuraavan kauden 2013-2014 lainalla Sunderlandissa tehden 32 ottelussa 7 maalia.

Borini debytoi Italian maajoukkueessa 29. helmikuuta 2012 Yhdysvaltoja vastaan.

## Lähteet
* 
* 

### Viitteet

## Aiheesta muualla
Osvaldo Suárez

**Juan Osvaldo Roberto Suárez** (17. maaliskuuta 1934 Sarandí – 16. helmikuuta 2018) oli argentiinalainen yleisurheilija, joka kilpaili keski- ja pitkien matkojen juoksuissa. Hän voitti Pan-Amerikan kisoissa kuusi mitalia, joista neljä on kultaisia ja kaksi hopeisia. Suárez menestyi myös Etelä-Amerikan-mestaruuskilpailuissa, joissa hän voitti yhteensä kolmetoista mitalia neljältä eri matkalta. Hän osallistui olympialaisiin kahdesti, vuosina 1960 ja 1964. Suárez sijoittui Rooman kisoissa 1960 maratonilla yhdeksänneksi, mutta joutui keskeyttämään neljä vuotta myöhemmin samalla matkalla.

## Henkilökohtaiset ennätykset
* Maraton: 2.21.27 (1969)

## Lähteet
Jani Kallunki

**Jani Kallunki** (s. 5. marraskuuta 1975 Skövde) on suomalainen näkövammainen judoka. Hänen painoluokkansa on 66 kg ja näkövammaisluokituksensa B2. Hänen seuransa on helsinkiläinen Meido-Kan.

Paralympialaisissa Kallunki saavutti luokassaan pronssia vuosina 2004 ja 2008. EM-kisoissa hän saavutti kultaa vuosina 2007 ja 2009 sekä hopeaa vuonna 2005. MM-kisoista hänellä on pronssia vuodelta 2006.

Kallunki päätti uransa vuoden 2014 lopussa.

## Lähteet
VIP (hiplife-yhtye)

**VIP** (**V**ision **I**n **P**rogress, joskus myös **V.I.P.**) on ghanalainen hiplife-yhtye. Se on voittanut 5 palkintoa Ghana Music Awardsissa. Yhtyeen suosituimpia kappaleita ovat mm. I think i like am ja Away.

VIP on esiintynyt Yhdistyneessä kuningaskunnassa, Alankomaissa (Amsterdamissa ja Haagissa), Liberiassa, Sierra Leonessa, Nigeriassa ja Etelä-Afrikassa.

## Albumit

VIP:in viimeisin albumi My Love julkaistiin vuonna 2007 ja se sisälsi yhteistyötä Tony Tetuilan, 2 Facen ja Awadin kanssa.

## Aiheesta muualla

*
Rampage

**Rampage** on kuvitteellinen robotti *[[Transformers]]*-universumissa, joka kuuluu pahoihin Decepticoneihin.

## The Transformers
*The Transformersissa* Rampage on yksi Predaconeista, jotka Decepticonien ja Quintessonien liittoutuma oli yhdessä rakentanut. Rampage muuntautuu mekaaniseksi tiikeriksi.

## Beast Wars
*[[Beast Wars: Transformers]]* -sarjassa oli Maximalien protoformeista rakennettu robotti, joka päättikin liittyä Predaconeihin. Rampage muuntautuu sekä kookosravuksi että panssarivaunuksi.

## Transformers: Armada
*[[Transformers: Armada]]ssa* Rampage on Wheeljackin japanilainen nimi.

## Transformers: Kaatuneiden kosto
Elokuvassa *[[Transformers: Kaatuneiden kosto]]* Rampage on yksi Constructiconeista ja heistä myös pienin (vain 6 metriä pitkä). Rampage sai surmansa Egyptissä, kun Bumblebee repi häneltä käsivarret irti ja potkaisi häntä samalla rintaan.

Rampage muuntautuu Caterpillar D9L-puskutraktoriksi ja hänen äänenään elokuvassa on Kevin Michael Richardson.

## Näyttelijät

## Aiheesta muualla
*Lisätietoa Rampagesta TFWIKI.Netissä, Transformers-aiheisesta wikiassa
Öis

**Öis** on hip hop -yhtye Kaucasista tutun Aztran (entinen Hullu A) 1. lokakuuta 2010 julkaisema omakustannealbumi.

## Taustaa
Albumin tuotannosta vastaa kokonaisuudessan Aztra itse. Poikkeuksena kappale "Helvetti liekeis", jonka tuotannosta vastaa Aztran lisäksi Samu. Albumilta on julkaistu kaksi näytekappaletta nimikkokappale "Öis", jolla vierailevat Raipati ja Laineen Kasperi sekä kappale "Vaarallisii". Kappaleista ensimmäinen on ladattavissa Redrum-187 -sivustolla.

## Kappaleet
# Pääkallopaikalla
# Vaarallisii
# Leprassa
# Hyvizz
# Dingoilu skitti
# Öis (mukana Raipati & Laineen Kasperi)
# Mite siel? (mukana Laineen Kasperi)
# Vanhat ajat
# Paha maa (mukana Jahvice)
# Mitäs ukko skitti
# Syvissä vesissä
# Saatat oppii
# Helvetti liekeis (mukana Raipati)
# Paratiisi
# Anteeks

## Arvostelut
* Desibeli.net: 
* Redrum-187: 
* Soundi: 

## Lähteet
Pursupikkumittari

**Pursupikkumittari** (*Eupithecia gelidata*) on suolla elävä pikkumittari.

## Koko ja ulkonäkö

Pursupikkumittarin siipien kärkiväli on keskimäärin vähän yli 18&nbsp;mm ja siipien väri on harmahtavan ruskeanvalkoinen. Takasiipi on vaaleampi kuin etusiipi. Lajin etusiivet ovat suipot ja leveämmät kuin useilla muilla suvun lajeilla. Lajin ulkonäkö on samanlainen kaikkialla sen levinneisyysalueella.

## Levinneisyys ja lentoaika

Pursupikkumittaria on holarktinen laji, jota tavataan sekä Pohjois-Amerikan että Euraasian pohjoisosissa. Nimialalaji on levinnyt Amerikassa Kanadasta Uuteen Meksikoon ja Coloradoon, mutta sitä on tavattu myös Grönlannissa. Alalaji *hyperboreata* esiintyy Euroopassa Fennoskandiasta Saksaan, Baltiaan ja Pohjois-Venäjälle ulottuvalla alueella. Suomessa lajia tavataan pääasiassa Pohjois-Suomessa ja Lapissa. Maassa on myös muualla pieniä paikallisia populaatioita. Se on alueellisesti uhanalainen Ahvenanmaalla ja Lounais-Suomessa.

Lajin lentoaika on eteläisessä Suomessa yleensä kesäkuun toisella ja kolmannella viikolla, äärihavainnot ovat touko-heinäkuulta. Lapissa lajin lentoaika on kesäkuun puolivälistä heinäkuun puoliväliin.

## Elinympäristö ja elintavat

Lajia tavataan pääasiassa isovarpurämeillä sekä niiden laita-alueilla. Levinneisyysalueen pohjoisosassa laji lentää myös kuivilla kankailla, suopursua kasvavilla paljakan osilla ja tunturikoivikossa.

## Ravintokasvi
Toukat käyttävät ravintonaan yksinomaan suopursua.

## Lähteet

## Aiheesta muualla
* Moth Photographers (Valokuvia)
* Toukkakuvia  Kimmo's Lep Site
Farnborough’n ilmailunäyttely

**Farnborough'n ilmailunäyttely** on viikon mittainen kansainvälinen ilmailu-, avaruus- ja puolustusalan näyttely. Se järjestetään parillisina vuosina heinäkuussa Farnborough'n lentokentällä Hampshiressa Englannissa. Järjestäjänä on Farnborough International Limited, jonka omistaa Society of British Aerospace Companies (SBAC) ja siellä esitellään sekä siviili- että sotilaskalustoa mahdollisille ostajille. Se on Pariisin ilmailunäyttelyn ja Berliinin ILA-näyttelyn ohella Euroopan merkittävin alan tapahtuma.

## Aiheesta muualla

* Farnborough Airshow'n verkkosivusto
* Society of British Aerospace Companies 
* Historic Farnborough
Juha Ruokola

**Juha Ruokola** on suomalainen nyrkkeilyn EM-mitalisti. 

Ruokola sai vuoden 2000 Tampereen EM-kilpailujen 75&nbsp;kg:n sarjan avausottelussaan luovutusvoiton Turkin Firat Karagollusta ja kukisti puolivälierässä azerbaidžanilaisen Adaliat Agayevin pistein 7–2. Välieräottelussa hän hävisi Kroatian Stjepan Bozicille 5–10 saaden pronssia.

Ruokola edusti seuratasolla Tampereen Voimailuseuraa. Hän voitti Suomen-mestaruuden 71&nbsp;kg:n sarjassa 1999, 75-kiloisissa 2000, 81&nbsp;kg:n painoluokassa 2002 ja 2003 sekä 91-kiloisissa 2004. SM-hopeaa hän saavutti 57&nbsp;kg:n sarjassa 1994, 71-kiloisissa 1998 ja 75&nbsp;kg:n sarjassa 2001 sekä SM-pronssia 51&nbsp;kg:n painoluokassa 1993 ja 67-kiloisissa 1996 ja 1997.

Juha Ruokola on kilpailu-uransa jälkeen toiminut valmentajana ja on ammatiltaan poliisi.

## Lähteet
Crans-Montana

**Crans-Montana** on kunta sekä matkailu- ja talviurheilualue Sveitsissä, Valais’n kantonissa.

## Maantiede
Crans-Montanan kunta sijaitsee Rhônen laakson pohjoisrinteellä, Bernin Alppien etelärinteellä. Kunnan korkein vuori on Schneehore (3&nbsp;178&nbsp;m mpy.) Tunnettuja vuoria ovat myös Mont­-Lachaux ja Bella Lui.

## Historia
Crans-Montanan nimeä on käytetty yleisesti 1990-luvulta alkaen, kun Crans-sur-Sierren, Montana-Vermalan ja Aminonan matkailualueet ryhtyivät markkinointiyhteistyöhön. Crans-Montanan nimi juontaa juurensa Crans-sur-Sierren matkailualueen ja Montanan kunnan nimistä. Alueella on ollut matkailutoimintaa 1890-luvulta alkaen. Crans-sur-Sierreen perustettiin vuonna 1907 majatalo, josta myöhemmin kehittyi golfhotelli ja golfharrastuksen keskus. Montanan ensimmäinen hotelli avattiin vuonna 1892 ja kylpylä vuonna 1901. Talviurheilun nousu alkoi 1950-luvulla.

Crans-Montanan kunta perustettiin vuoden 2017 alussa, kun neljä Chermignonin, Mollensin, Montanan ja Randognen kunnat yhdistyivät. Vuoden 2015 lopussa kunnissa oli yhteensä 10&nbsp;931 vakinaista asukasta.

Uutenavuotena 2026 Crans-Montanassa tapahtui tuhoisa yökerhopalo.

## Talous
Crans-Montana on Sveitsin tärkeimpiä matkailualueita. Se on sekä kesä- että talvimatkailualuetta, jossa sijaitsee laskettelurinteitä, kylpylöitä, kasinoita ja golfkenttiä. Alueen vanhan elinkeinon, maatalouden, merkitys on vähentynyt lähes olemattomiin. Matkailualueena Crans-Montana on kuntaa laajempi käsite: Lensin kunta kuuluu siihen.

## Liikenneyhteydet
Crans-Montanaan on maantieyhteys Sierrestä ja Sionista. Linja-auto- ja funikulaariyhteys on Sierrestä. Paikallinen kylien välinen liikenne on hoidettu busseilla. Kulku vuorille tapahtuu monilla köysiradoilla. 

## Väestö
Crans-Montanassa asui vuonna 2024 Sveitsin tilastokeskuksen mukaan vakituisesti 10&nbsp;496 ihmistä. Niistä Sveitsissä syntyneitä on 5&nbsp;843 ja ulkomailla syntyneitä 4&nbsp;653.

## Lähteet
*

### Viitteet

## Aiheesta muualla

*Crans-Montanan matkailusivut
*
Luettelo Ruotsin kansallispuistoista

**Luettelo Ruotsin kansallispuistoista**. Ruotsin kansallispuistoja ylläpitää Ruotsin luonnonsuojeluvirasto (). Kansallispuistojen tarkoituksena on luoda suojeltujen alueiden verkosto, joka kuvastaa kaikkia luonnon eri tyyppejä Ruotsissa. Ruotsi oli ensimmäinen valtio Euroopassa, joka perusti kansallispuistoja. Ruotsin valtiopäivät () sääti kansallispuistolain vuonna 1909. Samana vuonna perustettiin yhdeksän kansallispuistoa. Määrä kasvoi seitsemällä vuosien 1918 ja 1962 välillä. Vuosina 1982–2002 perustettiin kaksitoista kansallispuistoa. Tällä hetkellä kansallispuistoja on 30. Uusimmat ovat vuonna 2009 perustettu Kosterhavetin kansallispuisto ja vuonna 2018 perustettu Åsnenin kansallispuisto. Ruotsin kansallispuisto-ohjelmassa on ehdotettu noin kymmenen uuden kansallispuiston perustamisesta.

## Kansallispuistot

## Lähteet

## Kirjallisuutta
*